Document ID: 32002R1196

Κανονισμός (ΕΚ) αριθ. 1196/2002 της Επιτροπής
της 3ης Ιουλίου 2002
για τροποποίηση των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2), και ιδίως το άρθρο 31 παράγραφος 3 τελευταίο εδάφιο,
Εκτιμώντας τα ακόλουθα:
(1) Οι επιστροφές κατά την εξαγωγή στον τομέα του γάλακτος και των γαλακτοκομικών προϊόντων έχουν καθορισθεί από τον κανονισμό (ΕΚ) αριθ. 1131/2002 της Επιτροπής(3).
(2) Οι διαπραγματεύσεις που διεξάγονται σχετικά με την ελευθέρωση του εμπορίου μεταξύ της Ευρωπαϊκής Ένωσης και ορισμένων υποψηφίων για προσχώριση χωρών αφορούν παραχωρήσεις που θα εφαρμοστούν, αναδρομικά, από την 1η Ιουλίου 2002. Για να μην παρεμποδιστεί η εφαρμογή των παραχωρήσεων κατά την προβλεπόμενη ημερομηνία, θα πρέπει να καταργηθούν οι επιστροφές για τα γαλακτοκομικά προϊόντα που εξάγονται από την Ευρωπαϊκή Ένωση προς τις εν λόγω χώρες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι επιστροφές που αναφέρονται στο άρθρο 17 του κανονισμού (ΕΚ) αριθ. 1255/1999, για τα προϊόντα που καθορίζονται στο παράρτημα του κανονισμού (ΕΚ) αριθ. 1131/2002 τροποποιούνται, για τα προϊόντα που ορίζονται στο παράρτημα του παρόντος κανονισμού, στα ποσά που αναφέρονται σε αυτά.
Άρθρο 2
Ο παρών κανονισμός αρχίζει να ισχύει στις 4 Ιουλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουλίου 2002.

Labels: 3
17
15